# La Turra

La turra és un pòdcast d'actualitat en català presentat per l'Alba Riera que inclou tertúlia, debat i entrevistes. Pretén obrir polèmiques, generar debats picants i fer radiografies del que es cou a Catalunya.
Es va estrenar el 16 d'octubre de 2023 amb Andrea Gumes i Alba Riera com a presentadores. És produït per 3Cat amb la col·laboració de La Manchester i se n'han fet 3 temporades. Des de la segona temporada, fruit de l'èxit adquirit, ha passat de ser un vídeopodcast a funcionar com a programa de televisió amb espai escènic complet. Cada dilluns se'n fa una nova entrega a les plataformes 3Cat i Spotify.
Es tracta d'un programa d'entreteniment dirigit a joves (s'integra a EVA) que aborda qüestions culturals, polítiques i socials des d'un punt de vista renovat i actual. Al llarg dels capítols s'han discutit temes com la mort, la monogàmia, la precarietat, el pretty privilege o la llengua catalana. El format es nodreix (i hi contribueix) de la cultura pop en català que, sobretot, es manifesta a través de les seves xarxes socials. En aquest sentit, els col·laboradors han adoptat i difós neologismes i expressions contemporànies de la cultura del país.
El 2024 La Turra fou guanyador del premi al "Millor podcaster" de la 3a edició dels Premis Sonor. Així mateix, fou finalista al "Premi del Públic", categoria en la qual no es va imposar.

## Capítols

| Capítol | Títol | Durada |
| T1xC1 | «Masclesfera, petons i abusos de poder» | 38:41 |
| T1xC2 | «The Catalan Dream: com vivim l'èxit?» | 40:36 |
| T1xC3 | «Solteria, heteropessimisme i gats» | 41:22 |
| T1xC4 | «Cohabitatge, coliving, coworking» | 44:06 |
| T1xC5 | «La Banda del Pati: nova edat d'or de la música en català?» | 44:12 |
| T1xC6 | «Catolicisme pop, fe millennial i La Moreneta» | 51:05 |
| T1xC7 | «País, sentiment i desencant» | 51:06 |
| T1xC8 | «Festa, entrades a 20 euros i teteo» | 49 |
| T1xC9 | «Pantalles, addicció i scroll infinit» | 51:40 |
| T1xC10 | «Follar poc, desig i nudes» | 49:13 |
| T1xC11 | «Especial ressaca: Baby bòtox, punxadetes i autoestima» | 58:01 |
| T1xC12 | «Nepoamics, fomo i gestionar l'ego de la faràndula» | 54:59 |
| T1xC13 | «Tirar la canya, DMs i cites» | 57:38 |
| T1xC14 | «Millors moments de la temporada» | 39:34 |
| T2xC1 | «Què coi és el cinema en català?» | |
| T2xC2 | «Sabem guardar secrets?» | |
| T2xC3 | «Somiem en tenir una família» | |
| T2xC4 | «Ser guap@ és un privilegi?» | |
| T2xC5 | «Podem salvar el català?» | |
| T2xC6 | «Les amigues ho són tot?» | |
| T2xC7 | «I si parlem de la mort?» | |
| T2xC8 | «Què fem amb les exparelles?» | |
| T2xC9 | «S'acaba el món?» | |
| T2xC10 | «Som fans o obsessionats?» | |
| T2xC11 | «Els diners ens fan més conservadors?» | |
| T2xC12 | «Ser mística està de moda?» | |
| T2xC13 | «Hem tornat a la monogàmia?» | |
| T2xC14 | «Els catalans som uns puritans?» | |
| T2xC15 | «Ser o no ser mare?» | |
| T2xC16 | «Vestir-se o anar a la moda?» | |
| T2xC17 | «Qui són els catalans creatius més influents?» | |
| T2xC18 | «Ens fa pànic envellir?» | |
| T2xC19 | «Què passa si odio el meu ex?» | |
| T2xC20 | «Què n'esperem, dels polítics?» | |
| T2xC21 | «El turisme o nosaltres?» | |
| T2xC22 | «L'estiu que em va canviar la vida» | |
| T2xC23 | «Els pols oposats s'atreuen?» | |
| T2xC24 | «Reines del drag català» | |

## Referències

* ↑ Iglesias, Eulàlia «'La turra': volem reines catalanes». Diari ARA, 11-07-2024.
* ↑ «El 'top 10' dels pòdcasts en català». Premis Sonor, 2024. [Consulta: 28 desembre 2024].
* ↑ «Els Premis Sonor reconeixen els onze millors pòdcasts de l'any». Racó Català, 08-12-2024 [Consulta: 28 desembre 2024].
* ↑ «3Cat. La turra». 3Cat. [Consulta: 8 novembre 2024].